Lav et referat af nedenstående tekst:

Tekst:
De startede som fine venner. En mand lånte 200 kr. af sin ven, som han ville bruge på travbanen. Da han vandt og ikke ville dele med sin kammerat udviklede det sig til et slagsmål. En 55-årig mand fra Aalborg lånte sidste år 200 kr. af en kammerat og købte en TOTO-kupon. Den udløste en gevinst på 41.207 kr., men glæden blev kort. Kuponvinderen og den ven, han havde lånt penge af, skyndte sig på tanken for at købe en omgang øl til travslænget, men nu mente vennen, der havde udlånt de 200 kroner, at de skulle dele gevinsten. Det skulle de så ikke. Det fik de to til at slås. Politiet kom til stedet, konfiskerede vinderkuponen og anholdte dem begge. Begge mænd blev afhørt på politistationen, men ved løsladelsen udleverede politiet kuponen til den 55-åriges ven, der skyndte sig at indløse den. Han har siden betalt den 55-åriges kæreste 20.000 kroner, men det var ikke nok for den oprindelige travvinder, der indbragte sagen for retten. Hans krav lød på, at det offentlige både skulle betale ham resten af travgevinsten på 21.207 kroner og dømme politiet til at betale ham en erstatning på 20.000 kroner for unødig fysisk magtanvendelse. Sagen verserede i sommer ved Retten i Aalborg, der frifandt det offentlige. Onsdag var det så Vestre Landsrets tur til at komme frem til samme resultat. I stedet for en hånd i statskassen skal den 55-årige nu betale sagsomkostninger for to retsinstanser. /ritzau/

Referat:
En mand lånte penge af en kammerat for at spille på travbanen. Det blev enden på venskabet, da vennen troede, at de skulle dele gevinsten.